
λιού και 2. Γ.Μ. 150ΚΥ Σύστημα ('Ακτιο-Αργοστόλι) (Παραλ¬ 

ΑΝΑΚΟΙΝΩΣΕΙΣ 

Γνωστοποίηση παρακατάθεσης 379.080 δραχμών για την αποζη¬ 
μίωση Οικοπεδικού Τμήματος 70,20 τ.μ. που προσκυρώθηκε 
στη Λ.Α.Φ. Κω με την 67/1982 Πράξη της Νομαρχίας Δωδε- 


κανήσου..14 

Παρακατάθεση ποσού αποζημίωσης για ρυμοτομία και προσκύ¬ 
ρωση τμημάτων οικοπέδου στο Μαρούσι Ν. Ανατ. Αττικής . 15 
Ειδοποίηση της γενομένης παρακατάθεσης ποσού αποζημίωσης 
λόγω προσκύρωσης οικοπεδικών τμημάτων ακινήτου στην οδό 
Πολυζωΐδου, πόλης και Δήμου Θεσσαλονίκης.16 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π.2243/509 (1) 

Αναγκαστική απαλλοτρίωση ακινήτου, για την ανέγερση διδακτηρίου 
του 6ου Δημοτικού Σχολείου Καισαριανής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 12.5.1987 απόσπασμα πρακτικού από τη συνεδρίαση με 
αριθμ. 1581 του Διοικητικού Συμβουλίου του Οργανισμού Σχολικών 
Κτιρίων. 

4. Το από 2.11.1984 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νομό Επιτροπή. 

5. Την αριθμ. Υ. 1362/Α/5.10.1987 απόφαση του Πρωθυπουργού 
σχετικά με τον καθορισμό αρμοδιοτήτων του Αναπληρωτή Υπουργού 
Οικονομικών Γεωργίου Πέτσου (ΦΕΚ 535/5.10.1987 τ.Β'). 

, 6. Την κοινή απόφαση του Πρωθυπουργού και του Υπουργού Εθν. 
Παιδείας και Θρησκευμάτων Η/1022/16.2.1987 (ΦΕΚ 84/1987 
τ.Β') σχετικά με ανάθεση αρμοδιοτήτων στον Υφυπουργό Εθνικής Παι¬ 
δείας και Θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας, και ειδικότερα για την ανέγερση διδακτηρίου του 6ου Δημοτι¬ 
κού Σχολείου Καισαριανής, έκτασης 881 Μ2, που βρίσκεται στην οδό 
Ηρώς Κωνσταντοπούλου του Δήμου Καισαριανής Νομού Αττικής και 
φαίνεται με κλίμακα 1:200 και με στοιχεία Α-Κ-Η-Θ-Α στο από Ια¬ 
νουάριου 1985 κτηματολογικό διάγραμμα - πίνακα του Μηχανικού 

Δημητρίου Λειβαδάρα, το οποίο έχει θεωρήσει για τη Διεύθυνση Γηπέ¬ 
δων του Οργανισμού Σχολικών Κτιρίων ο Γεώργιος Μορφόπουλος. 

Στην έκταση που απαλλοτριώνεται προβάλλει δικαιώματα κυριότη¬ 
τας η Σκοπευτική Εταιρεία. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή νοι δημοσιευθεί στην Εφημερίδα της Κυβερνή- 
σεως. 

Αθήνα, 26 Απριλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

I. ΚΩΝΣΤΑΙΜΤΙΝΙΔΗΣ 

-♦- 

. ' / 

Αριθ. Π, 2195/285 (2) 

Αναγκαστική απαλλοτρίωση ακινήτου στο Διδυμότειχο για αρχαιολογι¬ 
κούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του άρθρου 1 του Νόμου Β Ρ Ξ Ζ/1983 «περί ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 21.8.1985 απόσπασμα πρακτικού από την αριθ. 25/ 
17.7.85 πράξη του Αρχαιολογικού Συμβουλίου. 

4. Την Τ. 1362/Α/5.10.87 (ΦΕΚ 535/5.10.87 τ.Β') απόφαση 
του" Πρωθυπουργού, σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γ. Πέτσο, αποφασίζουμε: 

Κηρύσσουμε την αναγκαστική απαλλοτρίωση ακινήτου, για λόγους 
δημόσιας ωφέλειας και ειδικότερα για την προστασία, συντήρηση και 
ανάδειξη του σπουδαιότερου τμήματος της βυζαντινής οχύρωσης Διδυ¬ 
μοτείχου και για τη δημιουργία επισκέψιμου αρχαιολογικού χώρου, 
έκτασης συνολικού εμβαδού 360,48 Μ2, που βρίσκεται στο Διδυμό¬ 
τειχο νομού Έβρου και εικονίζεται με κλίμακα 1:200 και με τα στοι¬ 
χεία Α-Β-Γ - Δ- Ε- Ζ- Η- Θ- Ι- Κ- Λ- Μ- Ν-Α στο από 
24.4.1986 και με αριθμό Α/Α 1914 κτηματολογικό διάγραμμα - πί¬ 
νακα του θ. Καλαμπάκου, το οποίο έχει θεωρήσει ο αρμόδιος Διευθυ¬ 
ντής Αποτυπώσεων και Συντηρήσεως Κτιρίων του Ταμείου Αρχαιολο¬ 
γικών Πόρων και Απαλλοτριώσεων στις 29.4.1986. 

Στην έκταση που απαλλοτριώνεται προβάλλει δικαιώματα κυριότη¬ 
τας η Αρμενική Εκκλησία Αγ. Γεωργίου. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Απριλίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΠΕΤΣΟΣ ΑΜΑΛ.-ΜΑΡ. (ΜΕΛΙΝΑ) ΜΕΡΚΟΥΡΗ 

-4- 

Αριθ. ΤΥ 960 (3) 

Ανάκληση της ΤΥ 271/11.2.88 απόφασης του Νομάρχη Κυκλάδων 

περί κήρυξης αναγκαστικής απαλλοτρίωσης στην περιοχή του Νο¬ 
τίου Τμήματος του Αεροδρομίου Ν. Νάξου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 


λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξη αναγκαστικών 
απαλλοτριώσεων και ειδικότερα το άρθρο 1. παρ. 3». 

2. Τη μελέτη της κατασκευής του Αεροδρομίου ν. Νάξου, που εκπο¬ 
νήθηκε από την Υπηρεσία Πολιτικής Αεροπορίας. 

3. Τον. κτηματολογικό πίνακα και κτηματολογικό διάγραμμα της 
Νότιας Περιοχής του υπό κατασκευή Αεροδρομίου νήσου Νάξου, όπως 
συντάχθηκε το Νοέμβριο του 1987 ελέγχθηκε και θεωρήθηκε αρμόδια. 

4. Το με αρ. πρωτ. Κ. 1687/324/8.3.88 έγγραφο της Διεύθυνσης 
Απαλλοτριώσεων του Υπουργείου. Οικονομικών. 

5. Την απόφαση του θέματος, αποφασίζουμε: 

Την ανάκληση, εξ ολοκλήρου, της ΤΥ 271/11.2.88 απόφασης της 
Νομ. Κυκλάδων, με την οποία κηρύσσεται αναγκαστική απαλλοτρίωση 
των ιδιοκτησιών Νοτίως του κατασκευαζομένου Αεροδρομίου ν. Νάξου 
για λόγους δημόσιας ωφέλειας, συνολικής εκτάσεως 28.814 τ.μ. ως 
αναρμοδίως εκδοθείσα. 

Η απόφαση αυτή να δημοσιευθεί στην Εφημερίδα της Κυβερνή- 

σεως. . 

*,/'·.· . · . > \ 

Ερμούπολη, 18 Απριλίου 1988 
Ο Νομάρχης 

ΓΕΩΡΓΙΟΣ ΗΛΙΑΚΟΠΟΥΛΟΣ 

- 4 - 

Αριθ. 357 ’ (4) 

Αναγκαστική απαλλοτρίωση ιδιωτικών εκτάσεων υπέρ της Κοινότητας 
Δάφνης Ν. Αιτωλοακαρνανίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΔΑΦΝΗΣ Ν. ΑΙΤΩΛ/ΝΙΑΣ 

Με την αριθ. 14/1988 απόφαση του Κοινοτικού Συμβουλίου Δάφ¬ 
νης, που λήφθηκε σύμφωνα με τις διατάξεις των άρθρων 243 και 244 
του Π.Δ. 76/1985 του ΔΚΚ, αποφασίστηκε αναγκαστική απαλλοτρί¬ 
ωση εκτάσεων, που βρίσκονται εντός του οικισμού Δάφνης για λόγους 
Δημοσίας ωφέλειας υπέρ και με δαπάνες της Κοινότητας Δάφνης, σε 
βάρος των εξής: 

α) Έκταση 15 τ.μ. και μίας (1) ελιάς ιδιοκτησίας του Λιανού Ευθυ¬ 
μίου του Βασιλείου, αξίας δρχ. 22.000. 

β) Έκταση 3,40 τ.μ. ιδιοκτησίας του Λιανού Βασιλείου του Γεωρ¬ 
γίου αξίας δρχ. 3.400 για τη διαπλάτυνση Κοινοτικού δρόμου από Κοι¬ 
νοτικό Κατάστημα (Αίθουσα) έως Κοινοτική Πλατεία. 

Δάφνη, 24 Απριλίου 1988 
Ο Πρόεδρος 

ΑΝΤ. ΣΩΤΗΡΟΠΟΥΛΟΣ 

- ♦ - 

ΑΝΑΚΟΙΝΩΣΕΙΣ 

Αριθ. Φ. 913.3./Ι8/0/5313 (5) 

Γνωστοποίηση παρακατάθεσης ποσού αποζημίωσης έκτασης, που κη¬ 
ρύχθηκε απαλλοτριωτέα με σκοπό την κάλυψη στρατιωτικών ανα¬ 
γκών στην περιοχή Ακρωτηρίου Μυτιλήνης, Ν. Λέσβου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Νομοθετικό Διάταγμα 797/71 «Περί αναγκαστικών απαλλο¬ 
τριώσεων». 

β. Την 072.2/7/Γ 1564/6.11.86 (ΦΕΚ 784/7.11.86 τ.Β’) από¬ 
φαση ανάθεσης αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας Ορέστη Παπαστρατή γνωστοποιεί σε όσους 
διεκδικούν δικαιώματα κυριότητας καθώς και στους τυχόν ενυπόθη¬ 
κους δανειστές και τρίτους γενικά διεκδικητές πάνω στην έκταση 
30121,25 μ 2 , η οποία κηρύχθηκε απαλλοτριωτέα με την Ε. 7234/ 
3436/4.9.78 κ.υ.α. (ΦΕΚ 509/25.9.78 τ.Δ') στην περιοχή Ακρωτη¬ 
ρίου Μυτιλήνης Ν. Λέσβου με σκοπό την κάλυψη στρατιωτικών ανα¬ 
γκών. 

Με την Ε. 6166/1261/Ν.15175/6.6.83 κ.υ.α. (ΦΕΚ 309/ 
20.7.83 τ. Δ') ανακαλείται αυτοδίκαια η παραπάνω απαλλοτριωτική 
Πράξη. 


ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ 

Γ. ΠΕΤΣΟΣ 

Με τή 13665/1855/Ν.15175/30.10.87 κ.υ.α. (ΦΕΚ 1102/ 
10.11.87 τ.Δ'), τροποποιείται η πιο πάνω ανακλητική πράξη και ορίζε¬ 
ται ότι εξαιρείται από τη βεβαίωση της αυτοδίκαιης ανάκλησης η υπ’ 
αριθ. 3 ιδιοκτησία εμβαδού 21.605 μ 2 , ότι η αποζημίωση που καθόρισε 
το Δ' Πολιτικό Τμ. Αρείου Πάγου με τη 1918/86 απόφασή του για τα 
ακίνητα και τα υπερκείμενα αυτών, όπως φαίνονται στο από 23.10.77 
κτηματολογικό διάγραμμα και στον αντίστοιχο πίνακα, που συντά¬ 
χθηκε σύμφωνα με το άρθρο 2 του Ν.Δ. 797/71 και θεωρήθηκε από το 
Διευθυντή της ΓΤΣ έχει κατατεθεί στο Ταμείο Παρακαταθηκών και Δα¬ 
νείων και έχει εκδοθεί το υπ’ αριθμό 904458/3.2.88 γραμμάτιο σύ¬ 
στασης παρακαταθήκης συνολικού πόσού'δραχμών δεκατριών εκατομ¬ 
μυρίων οκτακόσιων πενήντα πέντε χιλιάδων είκοσι (13.855.020). 

Η αποζημίωση αυτή θα καταβληθεί στους κατά το Νόμο δικαιού¬ 
χο^· . *' 

Η παρούσα να δημοσιευθεί στην Εφημερίδα της Κυβερνήσεως, όπως 
προβλέπεται από το άρθρο 7 του Ν. Δ/τος 797/71 και με ημερομηνία 
μέχρι 12.5.88. 

Αθήνα, 21 Απριλίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
- φ - 

Αριθ. Φ. 913.3./44/37/5320 (6) 

Γνωστοποίηση παρακατάθεσης ποσού αποζημίωσης έκτασης, που 
απαλλοτριώθηκε για στρατιωτικές ανάγκες στην περιοχή Προφήτη 
Ηλία Κοινότητας Άβαντος, Ν. Έβρου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Νομοθετικό Διάταγμα 797/71 «Περί αναγκαστικών απαλλο¬ 
τριώσεων». 

β. Την 072.2/7/Γ 1564/6.11.86 (ΦΕΚ 784/7.11.86 τ.Β) από¬ 
φαση ανάθεσης αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας Ορέστη Παπαστρατή γνωστοποιεί σε όσους 
διεκδικούν δικαιώματα κυριότητας καθώς και στους τυχόν ενυπόθη¬ 
κους δανειστές και τρίτους γενικά διεκδικητές πάνω στην έκταση 34μ , 
από συνολ. 3919 μ 2 που απαλλοτριώθηκε με την υπ’ αριθμόν 291/ 
Φ.382/9.1.85 απόφαση Νομ. Έβρου (ΦΕΚ 8/30.1.85 τ.Δ') για 
στρατιωτικές ανάγκες, στην περιοχή Προφήτη Ηλία Κοιν. Αβάντος Ν. 
Έβρου ότι η αποζημίωση, που καθόρισε το Μονομελές Πρωτοδικείο 
Έβρου με την υπ’ αριθμό 219/87 απόφασή του για τα ακίνητα και τα 
υπερκείμενα αυτών όπως φαίνονται στο από 30.4.84 κτηματολογικό 
διάγραμμα και στον αντίστοιχο πίνακα, που συντάχθηκε σύμφωνα με το 
άρθρο 2 του Ν.Δ. 797/71 και θεωρήθηκε από το Διευθυντή της ΓΥΣ 
έχει κατατεθεί στο Ταμείο Παρακαταθηκών και Δανείων και έχει εκδο¬ 
θεί το υπ’ αριθμό 907932/29.2.88 γραμμάτιο σύστασης παρακατα¬ 
θήκης συνολικού ποσού δραχμών χιλίων εφτακόσίων (1.700). 

Η αποζημίωση αυτή θα καταβληθεί στους κατά το Νόμο δικαιού¬ 
χος- 

Η παρούσα να δημοσιευθεί στην Εφημερίδα της Κυβερνήσεως όπως 
προβλέπεται από το άρθρο 7 του Ν. Δ/τος 797/71 και με ημερομηνία 
μέχρι 10.5.88. 

Αθήνα, 21 Απριλίου 1988 

Ο ΥΦΥΠΟΥΡΓΟΣ 1 

ΟΡΕΣΤΗΣ ΠΑΠΑΣΤΡΑΤΗΣ 

-Φ- 

Αριθ. 21284 (7) 

Ειδοποίηση παρακατάθεσης από τη ΔΕΗ αποζημίωσης για αναγκα¬ 
στική απαλλοτρίωση ακινήτων στο Νομό Κεφαλλονιάς για: 1. Γ.Μ. 
150Κν Σύστημα (Άκτιο-Αργοστόλι) - Υ/Σ Αργοστολιού και 2. 
Γ.Μ. 150Κν Σύστημα (Άκτιο-Αργοστόλι) (Παραλλαγή λόγω αλ¬ 
λαγής θέσης του Υ/Σ Αργοστολιού). 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» πληροφορούμε όλους όσους: 
α. Έχουν δικαιώματα κυριότητας ή άλλα εμπράγματα δικαιώματα ή . 
β. Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στις Κοινότητες Δι- 
λινάτων, Φαρακλάτων, Φαρακλάτων (Συν/σμός Ραζάτων) και Τρωϊα- 
νάτων του Νομού Κεφαλλονιάς και έχουν απαλλοτριωθεί με τη Β. 500/ 
665/16.4.1986 (ΦΕΚ Δ’ 385/1986) απόφαση Υπουργών Οικονομι¬ 
κών και Βιομηχανίας, Ενέργειας και Τεχνολογίας για την εγκατά¬ 
σταση των Γ.Μ. 150 ΚΥ 1. Σύστημα (Άκτιο - Αργοστόλι) - Υ/Σ Αρ¬ 


γοστολιού και 2. Άκτιο - Αργοστόλι (Παραλλαγή λόγω αλλαγής θέσης 
του Υ/Σ Αργοστολιού, τα εξής: 

Η αποζημίωση που καθόρισε η 163/1987 απόφαση του Μονομε¬ 
λούς Πρωτοδικείου Κεφαλλονιάς για τα παραπάνω ακίνητα και για τα 
συστατικά και παραρτήματά τους, έχει κατατεθεί στο Ταμείο Παρακα¬ 
ταθηκών και Δανείων με το 915656/21.4.1988 γραμμάτιο σύστασης 
παρακαταθήκης, ποσού διακοσίων έντεκα χιλιάδων τετρακοσίων πενή¬ 
ντα (211.450) δραχμών. 

Τα παραπάνω ακίνητα εικονίζονται στο αριθ. 52915/85 (φύλλο 1) 
και 52577/85 (φύλλο 20Α) κτηματολογικό διάγραμμα. 

Η παραπάνω αποζημίωση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

Αθήνα, 28 Απριλίου 1988 
Ο Νομικός Σύμβουλος 
Μ.ΔΕΛΟΥΚΑΣ 

--φ- 

Αριθ. 21285 (8) 

Ειδοποίηση παρακατάθεσης από τη ΔΕΗ αποζημίωσης για αναγκα¬ 
στική απαλλοτρίωση ακινήτων στο Νομό Ιωαννίνων. Απαλλοτρίωση 
κτηματοτεμαχίου αριθ. 199α. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 797/7Γ 
«περί αναγκαστικών απαλλοτριώσεων» πληροφορούμε όλους όσους: 

<χ. Έχουν δικαιώματα κυριότητας ή άλλα εμπράγματα δικαιώματα ή 

β. Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στην Κοινότητα 
Χρυσοβίτσας του Νομού Ιωαννίνων και έχουν απαλλοτριωθεί με τη Β. 
281/707/19.3.1981 (ΦΕΚ Δ' 188/8.4.81) απόφαση Υπουργών Οι¬ 
κονομικών και Βιομηχανίας, Ενέργειας και Τεχνολογίας για τις ανά¬ 
γκες του ΥΗΕ Πηγών Αώου τα εξής: 

Η αποζημίωση που καθόρισε η 139/1982 απόφαση του Εφετείου 
Ιωαννίνων για τα παραπάνω ακίνητα και για τα συστατικά και παραρ¬ 
τήματά τους, έχει κατατεθεί στο Ταμείο Παρακαταθηκών και Δανείων 
με το 915655/21.4.1988 γραμμάτιο σύστασης παρακαταθήκης, πο¬ 
σού δραχμών ΠΕΝΤΑΚΟΣΙΩΝ ΧΙΛΙΑΔΩΝ (500.000). 

Τα παραπάνω ακίνητα εικονίζονται στον από 25:11.1982 κτηματο¬ 
λογικό πίνακα του Κτηματογράφου Μηχανικού του Δημοσίου. 

■ Η παραπάνω αποζημίωση είναι αποδοτέα'στους δικαιούχους που θα 
αναγνωρισθούν σύμφωνα· με το νόμο. 

Αθήνα, 28 Απριλίου 1988 
Ο Νομικός Σύμβουλος 
Μ. ΔΕΛΟΥΚΑΣ 

-φ- 

Αριθ. 21286 (9) 

Ειδοποίηση παρακατάθεσης από τη ΔΈΗ αποζημίωσης για αναγκα¬ 
στική απαλλοτρίωση ακινήτων στο Νομό Δράμας για τις ανάγκες 
του ΥΗΕ Τεμένους. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» πληροφορούμε όλους όσους: 

α. Έχουν δικαιώματα κυριότητας ή άλλα εμπράγματα δικαιώματα ή 
β. Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στην Κοινότητα 
Παρανεστίου (οικισμός Τεμένους του Νομού Δράμας και έχουν απαλλο¬ 
τριωθεί με τη Β. 803/370/26.6.1987 (ΦΕΚ Δ' 627/3.7.87) από¬ 
φαση Υπουργών Οικονομικών και Βιομηχανίας, Ενέργειας και Τεχνο¬ 
λογίας για τη δημιουργία δανειοθαλάμου αδιαπεράτων υλικών (0-3) 
ΥΗΕ Τεμένους τα εξής: 

Η αποζημίωση που καθόρισε η 266/1987 απόφαση του Μονομε¬ 
λούς Πρωτοδικείου Δράμας για τα παραπάνω ακίνητα και για τα συ¬ 
στατικά και παραρτήματά τους, έχει κατατεθεί στο Ταμείο Παρακατα¬ 
θηκών και Δανείων με το 915657/21.4.1988 γραμμάτιο σύστασης 
παρακαταθήκης, ποσού ενός εκατομμυρίου εννιακοσίων είκοσι χιλιάδων 
(1.920.000) δραχμών. 

Τα παραπάνω ακίνητα εικονίζονται στον αριθ. 93-06-4/17.7.1986 
(τεύχος Α') κτηματολογικό πίνακα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η παραπάνω αποζημίώση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

Αθήνα, 28 Απριλίου 1988 
Ο Νομικός Σύμβουλος 
Μ. ΔΕΛΟΤΚΑΣ 

-φ- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 30780/1520 (10) 

Καθορισμός χώρων στάθμευσης αυτοκινήτων σε περιοχές εντός των ρυ¬ 
μοτομικών σχεδίων των Δήμων Αθηναίων και Ταύρου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «περί σχεδίων πόλεων, 
κλπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του ν. 960/1979 «περί επιβολής υποχρεώσεων 
προς δημιουργίαν χώρων σταθμεύσεως αυτοκινήτων δια την εξυπηρέ- 
τησιν των κτιρίων και ρυθμίσεως συναφών θεμάτων» (ΦΕΚ 194/Α) και 
ειδικότερα το άρθρο 6 παρ. 5. 

3. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις του αρ. 842/1980 π. δ/τος «περί απλουστεύσεως 
της διαδικασίας κατά την έκδοσιν διοικητικών τινών πράξεων ατομικού 
χαρακτήρος κλπ.» (ΦΕΚ 208/Α). 

5. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

6. Την αρ. Υ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

7. Την αρ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β ). 

8. Τις διατάξεις του αρ. 183/86 π. δ/τος «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες» (ΦΕΚ 70/Α) και ειδικότερα το άρθρο 1 (παρ. 1β, 2 και 
3) · 

9. Τις διατάξεις του από 29.12.1986 π. δ/τος «Έγκριση τροποποι¬ 
ήσεων εγκεκριμένου σχεδίου πόλεως με απόφαση του δημοτικού συμ¬ 
βουλίου του Δήμου Αθηναίων» (ΦΕΚ 16/Δ) και ειδικότερα το άρθρο 3 
παρ. β. 

10. Τηναρ. Γ4δ/15883/1903/8.2.88 κοινή απόφαση του Υπουρ¬ 
γού Προεδρίας Κυβερνήσεως και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 142/Β). 

11. Τα αρ. 4549/287/2.4.87 και 5277/390/11.5.87 έγγραφα 
της Δ/νσης Σχεδιασμού Μεταφορών και Δικτύων Υποδομής προς το 
Δήμο Αθηναίων για τήρηση της νόμιμης διαδικασίας και ότι η προθε¬ 
σμία του άρθρου 3θ (παρ. 3) του π. δ/τος 76/85 (ΦΕΚ 27/Α) πέρασε 
άπρακτη. 

12. Την αρ. 138/87 γνωμοδότηση του δημοτικού συμβουλίου Ταύ- 
ρου. 

13. Τις αρ. 102/87 και 17/88 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος, αποφασίζουμε: 

1. Καθορίζονται υπόγειοι χώροι στάθμευσης αυτοκινήτων και υπαί-, 
θριος χώρος στάθμευσης εντός των εγκεκριμένων ρυμοτομικών σχε¬ 
δίων των Δήμων Αθηναίων και Ταύρου (Αττικής) και ειδικότερα στις 
παρακάτω οδούς, όπως οι χώροι αυτοί φαίνονται στα σχετικά έξι (6) 
πρωτότυπα διαγράμματα σε κλίμακα 1:500, 1:1000 και 1:2000. 
Ακριβή αντίγραφα των διαγραμμάτων αυτών θεωρημένα από τον Προϊ¬ 
στάμενο της Δ/νσης Πολεοδομικών Εφαρμογών με την αρ. 30780/ 
1520/1988 πράξη του θα είναι αναρτημένα για 20 ημέρες τουλάχι¬ 
στον στο Τμήμα Σχεδίων και Αρχείου της Δ/νσης Πολεοδομικών Εφαρ¬ 
μογών του Υπουργείου Περιβάλλοντος, Χωροταξίας και Δημοσίων Έρ¬ 
γων, οδός Πουλίου και Αμαλιάδος 17, για να λάβουν γνώση οι ενδιαφε¬ 
ρόμενοι. 

Α. Υπόγειοι χώροι στάθμευσης αυτοκινήτων: 


α) Δήμος Αθηναίων. 

- Λ. Αλεξάνδρας - Τσόχα - Π. Κυριάκού. 

- Λάχητος και Δορυλαίου. 

- Δικαστικό Μέγαρο Αθηνών. 

- Συγγρού - Γαλαξία - Ευρυδάμαντος. 

β) Δήμος Ταύρου. 

- Πειραιώς - Κωνσταντινουπόλεως - Π. Ράλλη. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

- ♦- 

Αριθ. 30779/1519 (11) 

Καθορισμός χώρων στάθμευσης αυτοκινήτων σε περιοχές εντός του ρυ¬ 
μοτομικού σχεδίου του Δήμου Αθηναίων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του ν. 960/1979 «περί επιβολής υποχρεώσεων 
προς δημιουργίαν χώρων σταθμεύσεως αυτοκινήτων δια την εξυπηρέ- 
τησιν των κτιρίων και ρυθμίσεως συναφών θεμάτων» (ΦΕΚ 194/Α) και 
ειδικότερα το άρθρο 6 παρ. 5. 

3. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2 , 3 και 7. 

4. Το αρ. 842/1980 π. δ/γμα «περί απλουστεύσεως της διαδικα¬ 
σίας κατά την έκδοσιν διοικητικών τινών πράξεων ατομικού χαρακτή¬ 
ρος κλπ.» (ΦΕΚ 208/Α). 

5. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

6. Την αρ. Υ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

7. Την αρ. Υ. 1436/15.10.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Τις διατάξεις του από 29.12.86 π. δ/τος «Έγκριση τροποποιή¬ 
σεων εγκεκριμένου σχεδίου πόλεως με απόφαση του δημοτικού συμβου¬ 
λίου του Δήμου Αθηναίων» (ΦΕΚ 16/Δ) και ειδικότερα το άρθρο 3 παρ. 
ϊ· 

9. Το αριθ. 4549/287/2.4.87 έγγραφο της Δ/νσης ΣΜ και ΔΥ 
προς το Δήμο Αθηναίων για τήρηση της νόμιμης διαδικασίας και ότι η 
προθεσμία του άρθρου 30 (παρ. 3 ) του π. δ/τος 76/85 (ΦΕΚ 27/Α) 
πέρασε άπρακτη. 

10. Την αρ. Γ 48/15883/1903/8.2.88 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
1988). 

11. Τις αριθ. 437/85, 102/87 και 17/88 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος, αποφα¬ 
σίζουμε: ' 

1. Καθορίζονται υπόγειοι χώροι στάθμευσης αυτοκινήτων εντός του 
εγκεκριμένου ρυμοτομικού σχεδίου του Δήμου Αθηναίων (ν. Αττικής) 
και ειδικότερα στις οδούς Πειραιώς - Εχελιδών, Δομοκού - Κωνσταντι¬ 
νουπόλεως - Νέστορος - Ζαχία όπως οι χώροι αυτοί φαίνονται στα σχε¬ 
τικά τρία (3) πρωτότυπα διαγράμματα σε κλίμακα 1:1000. 

Ακριβή αντίγραφα των διαγραμμάτων αυτών θεωρημένα από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ, 30779/1519/1988 πράξη του θα είναι αναρτημένα για 20 ημέ¬ 
ρες τουλάχιστον στο Τμήμα Σχεδίων και Αρχείου της Διεύθυνσης Πολε¬ 
οδομικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλιού 1 κάι Αμαλιάδος 17, για να λάβουν 
γνώση οι ενδιαφερόμενοι. 

2. Η ισχύς της παρούσας απόφασης αρχίζει από τη δημοσίευσή της 

στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦-— 

Αριθ. Τ.Π. 981 (12) 

Απόρριψη αίτησης ακύρωσης και έγκριση υψομετρικής μελέτης στον 
Αδάμαντα Μήλου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Το άρθρο 4 του Ν.Δ./17.7.23 για υψομετρικές μελέτες και το άρ¬ 
θρο 5 του ίδιου Δ/τος «περί σχεδίων πόλεων κ.λπ.» σε συνδυασμό με τα 
άρθρα 18 και 19 του Π. Δ/τος 3.4.1929 περί ΓΟΚ (ΦΕΚ 155/Α/ 
1929) που ακόμα είναι σε ισχύ με το άρθρο 138 του ΓΟΚ 1973. 

2. Το Π.Δ. 696/8.10.74. 

3. Το άρθρο 77 παρ. 2 του ΓΟΚ/1973 (σε εκτέλεση της παρ. 3 του 
άρθρου 4 του ΝΔ 17.7.23). 

4. Η εγκύκλιος Γ 24/79 (Γ4δ/9388/28.3.79). 

5. Το υπ’ αριθμ. πρωτ. 1564/3.8.87 έγγραφο του Π. Γ. Μήλου. 

6. Τη γνώμη του ΣΧΟΠ του Ν. Κυκλάδων που διατυπώθηκε στη 
15η Συνεδρίαση της 113ης Πράξης για έγκριση υψομετρικής μελέτης. 

7. Την 4/88 απόφαση του Κ.Σ. Αδάμαντα Μήλου με την οποία γνω- 
μοδοτεί υπέρ της προτεινόμενης διαμόρφωσης της οδού, στο συγκεκρι¬ 
μένο σημείο του ρυμοτομικού σχεδίου. 

8. Τις διατάξεις του Δημοτικού και Κοινοτικού Κώδικα (Π.Δ. 76/ 

85). ' 

9. Την αριθμ. Τ.Π. 1090/7.3.88 αίτηση ακύρωσης 

Επειδή 

1. Σύμφωνα με τις διατάζξεις του αρθ. 152 του Δ.Κ.Κ. (Π.Δ. 76/ 
85) προβλέπεται προσφυγή κατά των εκτελεστών πράξεων των Δημοτι¬ 
κών και Κοινοτικών Συμβουλίων. 

2. Η 4/88 απόφαση του Κ.Σ. Αδάμαντα δεν έχει εκτελεστό χαρα¬ 
κτήρα αλλά αποτελεί απλή γνωμοδότηση. 

3. Η αριθμ. πρωτ. Τ.Π. 1090/7.3.88 αίτηση ακύρωσης της Ισα¬ 
βέλλας Κορκόνδειλα και Ευαγγελίας Σταυρουλάκη δεν ευσταθεί δεδο¬ 
μένου ότι: α) Δεν γίνεται τροποποίηση σχεδίου πόλεως, γιατί η διαμόρ¬ 
φωση της σκάλας, πραγματοποιείται στο χώρο που ορίζεται από τις οι¬ 
κοδομικές γραμμές (κοινόχρηστος χώρος), β) Λόγω της μεγάλης υψο¬ 
μετρικής διαφοράς απαιτείται η διαμόρφωση να είναι κλιμακωτή μέσα 
στον κοινόχρηστο χώρο για την καλύτερη κίνηση των πεζών και δεν θί¬ 
γονται οι παρόδιες ιδιοκτησίες, που είναι αδόμητες. Για τη λύση αυτή, 
συμφωνεί η Κοινότητα και οι Τεχνικές Υπηρεσίες του Επαρχείου Μή¬ 
λου. γ) Το αισθητικό μέρος θα το εξετάσει η ΕΠΑΕ Σύρου η οποία μπο¬ 
ρεί να προτείνει τυχόν βελτιώσεις, δ) Δε θίγεται η προσπέλαση προς το 
καταφύγιο, ούτε ο εξαερισμός από τον εξαεριστήρα-περιστερώνα, γιατί 
ο εξαεριστήρας του καταφυγίου βρίσκεται έξω από τον κοινόχρηστο 
χώρο. Για τους παραπάνω λόγους, αποφασίζουμε: 

Α. Απορρίπτουμε την από 7.3.88 προσφυγή των Ισαβέλλας Κορκόν- 
δειλα και Ευαγγελίας Σταυρουλάκη επειδή στρέφεται κατά μη εκτελε¬ 
στής πράξης, και 

Β. Εγκρίνουμε την υψομετρική μελέτη διαμόρφωσης δρόμου στον 
Αδάμαντα Μήλου όπως φαίνεται στα υψομετρικά διαγράμματα Υ2 Υ5 
που έχουν εγκριθεί από το Νομάρχη. 

Η απόφαση αυτή να δημοσιευθεί στην Εφημερίδα της Κυβερνήσεως 
και η ισχύς της αρχίζει από την ημέρα δημοσίευσής της. Μετά τη δημο¬ 
σίευση θα γίνει ανάρτηση των σχεδίων εφαρμογής Υ2 κλ. 1:200 και Υ5 
κλ. 1:50 για 15 μέρες στις προθήκες του Τ.Π και ΠΕ Ν. Κυκλάδων για 
να λάβουν γνώση οι ενδιαφερόμενοι. 

Ερμούπολη, 10 Μαρτίου 1988 
Ο Νομάρχης 

ΓΙΩΡΓΟΣ ,ΗΛΙΑΚΟΠΟΥΛΟΣ 


Αριθ. 1668 (13) 

Έγκριση της Πολεοδομικής μελέτης Αναθεώρησης του ρυμοτομικού 

σχεδίου Λάρισας στις Πολεοδομικές ενότητες Β1, Β2, Β5, Γ5, και 

Γ6. (Ανθούπολη, Νεράιδα, Χαραυγή, Τούμπα, Αγία Βαρβάρα, Αβέ- 

ρωφ). 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 17.7.23 Ν. Δ/τος «Περί σχεδίων πόλεων 
κ.λ.π.*, όπως τροποποιήθηκε και συμπληρώθηκε μεταγενέστερα. 

2. Τις διατάξεις του Ν. 1337/83 (ΦΕΚ 33/Α') και ειδικότερα το άρ¬ 
θρο 7 αυτού. 

3. Τις διατάξεις του Ν. 1558/85 (ΦΕΚ 137/Α - ) και ειδικότερα το 
άρθρο 23 παρ. 1 αυτού. 

4. Τις διατάξεις του Ν. 1557/85 (ΦΕΚ 210/Α’) και ειδικότερα τα 
άρθρα 6, 7, 8, 9, 11, 31 και 34. 

5. Το Π.Δ. 183/86 (ΦΕΚ 70/Α'/5.6.86) «έγκριση τροποποιήσεων 
και καθορισμός όρων και περιορισμών δόμησης από τους Νομάρχες». 

6. Την απόφαση 340/1985 του Δημοτικού Συμβουλίου Λάρισας καί 
τη γνωμοδότηση 194/86 του Συμβουλίου Χ.Ο.Π. του Νομού Λάρισας 
υπέρ της έγκρισης της Γ' φάσης της μελέτης Γ.Π.Σ. Λάρισας. 

7. Την απόφαση 219/1987 του Δημοτικού Συμβουλίου Λάρισας επί 
της Β’ φάσης της μελέτης αναθεώρησης στις ανωτέρω πολεοδομικές 
ενότητες. 

8. Τη γνωμοδότηση 21/1.10.87 του Συμβουλίου Χ.Ο.Π. του Νο¬ 
μού Λάρισας επί της μελέτης και των υποβληθεισών ενστάσεων. 

9. Την απόφαση Γ4δ/15883/1903/8.2.87 των Υπουργών Προε¬ 
δρίας της Κυβέρνησης και Αναπληρωτή Υπουργού ΠΕΧΩΔΕ. 

Άρθρο Γ. 

Εγκρίνεται η μελέτη Αναθεώρησης του ρυμοτομικού σχεδίου Λάρι¬ 
σας που είχε εγκριθεί με το Β.Δ. της 1 Γ.1.62 και τα Π.Δ. της 15.3.76 
και της 26.2.79 σε τμήματα των Πολεοδομικών ενοτήτων Β1, Β2, Β5, 
Γ5 και Γ6 όπως φαίνεται στα 24 (πρωτότυπα) διαγράμματα σε κλ. 1- 
1000 που θεωρήθηκαν από την Προϊσταμένη του Τ.Π. και Π.Ε. της Ν. 
Λάρισας των οποίων αντίγραφα θα αναρτηθούν στο Δημοτικό Κατά¬ 
στημα Λάρισας. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο Πολεοδομικός 
κανονισμός τμημάτων των πολεοδομικών ενοτήτων της πόλης Λάρισας 
των οποίων το Πολεοδομικό σχέδιο αναθεώρησης εγκρίνεται με την 
παρ. 1 του άρθρου 1 της παρούσας. 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Α επιτρέπονται οι χρήσεις του Πολεοδομι- 
κού κέντρου, όπως προσδιορίζεται από το άρθρο 8 του Π. Δ/τος 81/ 
1980 (ΦΕΚ 27/Α) εκτός από τα πρατήρια βενζίνης και μη οχλούσες 
βιοτεχνίες βιομηχανίες. 

2. Στους οικοδομήσιμους χώρους που χαρακτηρίζονται με το στοι¬ 
χείο Β επιτρέπεται η χρήση γενικής κατοικίας, όπως προσδιορίζεται 
από το άρθρο 5 του ίδιου ως άνω Π. Δ/τος εκτός από πρατήρια βενζί¬ 
νης. 

3. Στους οικοδομήσιμους χώρους που χαρακτηρίζονται με το στοι- 
χείοΓ επιτρέπεται η χρήση γενικής κατοικίας (άρθρο 5, Π.Δ. 81/80). 

Σε περίπτωση χρήσης του κτιρίου για πρατήριο βενζίνης, ή χρήση θα 
είναι αμιγής. 

4. α) Στους οικοδομήσιμους χώρους που χαρακτηρίζονται με τα 
στοιχεία ΒΠ, ΧΠ, επιτρέπεται η χρήση μη ιδιαιτέρως οχλουσών επαγ¬ 
γελματικών εγκαταστάσεων όπως ορίζεται στο άρθρο 6 του ίδιου ως 
άνω Π.Δ. ■ 

β) Οι κατηγορίες χρήσεων με στοιχεία α, β, γ, ε της παραγρ. 1 κα¬ 
θώς και β, γ, δ, ε της παραγρ. 2 του ανωτέρω άρθρου 6, επιτρέπονται 
υπό την προϋπόθεση ότι αποτελούν τμήμα των χρήσεων με στοιχεία στ, 
ζ, η, θ, ι, ια, ιβ, και ιγ ή εξυπηρετούν τις ανάγκες των εργαζομένων σ’ 
αυτές. 

5. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας όπως προσδιορίζεται στο άρθρο 4 του ανωτέρω Π.Δ. 

• ■ Άρθρο 4. 

Νομοθετείται η έννοια του πεζόδρομου όπως προβλέπεται από την 

πολεοδομιχή μελέτη. Ο Δήμος Λάρισας θα καθορίσει κανονισμό λει¬ 
τουργίας και κυκλοφορίας των πεζοδρόμων. 

Άρθρο 5. /.·,· 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων, καθορίζονται κατά τομείς IIΒ, 
νΕΙ, νίΕΙ, νΐΙΕΙ, νΐΙΙΕΙ, νΐΙΙΖ, ΙΧΗ, καιΧΕΙ όπως φαίνονται στα 
ίδια διαγράμματα ως εξής: 

Α) Τομέας ΙΙΒ 

1. Συντελεστής δόμησης 2,4. 

2. Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) μέτρα. 

3. Κατά παρέκκλιση των διατάξεων της προηγούμενης παραγρ. θε¬ 
ωρούνται άρτια και οικοδομήσιμα τα οικόπεδα. 

α) που δημιουργήθηκαν προ του Γ.Ο.Κ./73 και έχουν πρόσωπο: 
Οκτώ (8) μέτρα. 

εμβαδόν: εκατόν πενήντα (150) τ.μ. και 

β) που δημιουργήθηκαν προ της 10.3.62 και έχουν πρόσωπο: έξι (6) 
μέτρα. 

Εμβαδόν: ογδόντα (80) τ.μ. 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Β. Τομέας νΕΙ 

1. Συντελεστής δόμησης 1,4. 

2. Ελάχιστο πρόσωπο δέκα (10) μέτρα. 

Ελάχιστο εμβαδό διακόσια (200) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που δημιουργήθηκαν 
προ της 15.3.76 και έχουν: 

πρόσωπο: Οκτώ (8) μέτρα. 

εμβαδόν: εκατόν είκοσι (120) τ.μ. 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Γ. Τομέας νίΕΙ 

1. Συντελεστής δόμησης 1,2. 

2. Ελάχιστο πρόσωπο δέκα (10) μέτρα. 

Ελάχιστο εμβαδό διακόσια (200) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που δημιουργήθηκαν 
προ της 15.3.76 και έχουν: 

πρόσωπο: Οκτώ (8) μέτρα. 

εμβαδόν: 120μ 2 . 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Δ. Τομέας νΐΙΕΙ 

1. Συντελεστής δόμησης 1,0. 

2. Ελάχιστο πρόσωπο δέκα (10) μέτρα. 

Ελάχιστο εμβαδό διακόσια (200) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που δημιουργήθηκαν 
προ της 15.3.76 και έχουν: 

πρόσωπο: Οκτώ (8) μέτρα. 

εμβαδόν: εκατόν είκοσι (120) τ.μ. 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Ε. Τομέας νΐΙΙΕΙ .. · 

1. Συντελεστής δόμησης 0,8. 

2. Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που δημιουργήθηκαν 
προ της 15.3.76 και έχουν:. 

, πρόσωπο: Οκτώ (8) μέτρα. 

εμβαδόν: εκατόν είκοσι (120) τ.μ. 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Ζ. Τομέας VIII Ζ (ΒΠ-ΧΠ) 

1. Συντελεστής δόμησης 0,8. 

2. Ελάχιστο πρόσωπο είκοσι (20) μέτρα. 


Ελάχιστο εμβαδόν τετρακόσια (400) τ.μ. 

4. Μέγιστο ποσοστό κάλυψης των οικοπέδων: κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

Η. Τομέας IX Η (ΒΠ-ΧΠ) 

1. Συντελεστής δόμησης 0,6. 

2. Ελάχιστο πρόσωπο είκοσι (20) μέτρα. 

Ελάχιστο εμβαδόν επτακόσια πενήντα (750) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που κατά τη δημοσίευση 
του παρόντος έχουν: 

πρόσωπο: δέκα (10) μέτρα. 

εμβαδόν: τριακόσια (300) τ.μ. 

4. Μέγιστο ποσοστό κάλυψης: Κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων χτιρίων: κατά 
Γ.Ο.Κ/85. 

Θ. Τομέας ΧΕ1 

1. Συντελεστής δόμησης 1,6. 

2. Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) τ.μ. 

3. Κατά παρέκκλιση των διατάξεων της προηγουμένης παραγρ. θε¬ 
ωρούνται άρτια και οικοδομήσιμα τα οικόπεδα που δημιουργήθηκαν 
προ της 15.3.76 και έχουν: 

πρόσωπο: οκτώ (8) μέτρα. 

εμβαδόν: εκατόν είκοσι (120) τ.μ. 

4. Μέγιστο ποσοστό κάλυψης των οικοπέδων: Κατά Γ.Ο.Κ./85. 

5. Μέγιστο επιτρεπόμενο ύψος των αναγερθησομένων κτιρίων: κατά 
Γ.Ο.Κ/85. 

I) Επιπλέον των προϋποθέσεων των παραγράφων 2 και 3 των το¬ 
μέων που προαναφέρθηκαν τα οικόπεδα θεωρούνται άρτια και οικοδο¬ 
μήσιμα εάν έχουν τις προϋποθέσεις του άρθρου 25 του Ν. 1337/83. 

Άρθρο 6. 

Αδειες που εκδόθηκαν μέχρι τη δημοσίευση της παρούσας, εκτελού- 
νται όπως εκδόθηκαν και άδειες των οποίων υποβλήθηκε στην αρμόδια 
Υπηρεσία πλήρης φάκελος μελέτης, εκδίδονται και εκτελούνται με τις 
προϊσχύουσες διατάξεις. 

Επίσης εξακολουθούν να εφαρμόζονται οι πρότερον ευμενέστεροι όροι 
δόμησης, εάν εντός τριετίας προ της δημοσίευσης της παρούσας είχε 
συμφωνηθεί δια δημοσίου εγγράφου αποδεικνύοντος την ανάληψη υπο¬ 
χρεώσεων εκ μέρους του κυρίου του ακινήτου προς τρίτους, η οικοδό¬ 
μηση υπό τους προϊσχύοντες όρους δόμησης. 

Άρθρο 7. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αμέσως μετά τη δημοσίευση της απόφασης στην Εφημερίδα της Κυ¬ 
βερνήσεως ακριβή αντίγραφα των (24) πρωτότυπων διαγραμμάτων 
υπό Κλ1:1000 που τη συνοδεύουν θα αναρτηθούν στο κτίριο του Δήμου 
Λάρισας επί δεκαπέντε (15) ημέρες. 

Η απόφαση αυτή να δημοαιευθεί στην Εφημερίδα της Κυβερνή¬ 
σεως. 

Λάρισα, 28 Μαρτίου 1988 
Ο Νομάρχης 
ΔΗΜ. ΚΟΥΚΟΥΛΑΚΗΣ 


ΑΝΑΚΟΙΝΩΣΕΙΣ 

Αριθ. Φ, 914.2/46/25/5736 (14) 

Γνωστοποίηση παρακατάθεσης 379.080 δραχμών για την αποζημί¬ 
ωση Οικοπεδικού Τμήματος 70,20 τ.μ. που προσκυρώθηκε στη 
Λ.Α.Φ. Κω με την 67/1982 Πράξη της Νομαρχίας Δωδεκανή- 


σου. 


Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 


Έχοντας υπόψη: 

α. Την υπ’ αρ. 67/82 Πράξη Τακτοποίησης Οικοπέδων της Νομαρ¬ 
χίας Δωδεκανήσου, με την οποία υποχρεώνεται το Ταμείο Εθνικής 
Άμυνας να αποζημιώσει τους Χασάν και Χιλμή Αχμέτ Κιριτλή για οι- 
κοπεδικό τμήμα εμβαδού 70,20 τ.μ. ιδιοκτησίας των, που προσκυρώ¬ 
νεται στη Λέσχη Αξιωματικών Φρουράς Κω ιδιοκτησίας ΤΕΘΑ. 

β. Την αρ. πρωτ. 373/22.3.83 απόφαση του Νομάρχη Δωδεκανή¬ 
σου με την οποία κυρώθηκε η υπ’ αρ. Πράξη. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3743 


γ. Την άρ. 336/85 Απόφαση του Μονομελούς Πρωτοδικείου Κω, με 
την οποία καθορίσθηκε η προσωρινή τιμή μονάδας αποζημίωσης το 
ποσό των 5.400 δραχμών ανά τετραγωνικό μέτρο. 

δ. Το αρ. 4082/87 Πρακτικό των Νομικών Υπηρεσιών της Διοίκη¬ 
σης με το οποίο έγινε δεκτή από το Δημόσιο η 336/85 απόφαση του 
Μονομελούς Πρωτοδικείου Κω. 

ε. Το υπ’ αρ. 2/18.2.88 Πρακτικό της Διοικητικής Επιτροπής του 
Ταμείου Εθνικής Άμυνας, με το οποίο εγκρίθηκε η παρακατάθεση στο 
Ταμείο Παρακαταθηκών και Δανείων του ποσού των 379.080 δραχ¬ 
μών υπέρ των δικαιούχων που θα αναγνωρισθούν, γνωστοποιώ: 

στους ενδιαφερομένους ότι κατατέθηκε στο Ταμείο Παρακαταθηκών 
και Δανείων για λογαριασμό των δικαιούχων που θα αναγνωρισθούν το 
ποσό των τριακοσίων εβδομήντα εννέα χιλιάδων ογδόντα (379.080) 
δραχμών. 

2. Για την παρακατάθεση αυτή εκδόθηκε το αρ. 910579/14.3.88 
Γραμμάτιο Σύστασης Παρακαταθήκης της Κεντρικής Υπηρεσίας Αθη¬ 
νών του Ταμείου Παρακαταθηκών και Δανείων. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 21 Απριλίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

(15) 

Παρακατάθεση ποσού αποζημίωσης για ρυμοτομία και προσκύρωση 
τμημάτων οικοπέδου στο Μαρούσι Ν. Ανατ. Αττικής. 

Με την υπ’ αριθ. 2899/26.4.1988 πράξη καταθέσεως γραμματίων 
συστάσεως παρακαταθήκης του συμβολαιογράφου Αμαρουσίου Μιλ¬ 
τιάδη Στάμου, ο Βλάσιος Μητσούλας για τον εαυτό του ατομικά και ως 
ασκών τη γονική μέριμνα των ανηλίκων παιδιών του, Ιωάννη Μη- 
τσούλα και Ελένης Μητσούλα, κάτοικοι Αμαρουσίου, κατέθεσε στον πα¬ 
ραπάνω Συμβολαιογράφο Μιλτιάδη Στάμο, τα υπ’ αριθ. 915961/ 
25.4.1988 και 915962/25.4.1988 γραμμάτια συστάσεως παρακα¬ 
ταθήκης δραχμών 888.300 και 498.000 αντίστοιχα, από αυτούς και 
με δικά τους χρήματα στο Ταμείο Παρακαταθηκών και Δανείων, ως 
αποζημίωση, που καθορίστηκε με την αριθ. 93/1988 απόφαση του 
Μονομελούς Πρωτοδικείου Αθηνών, κατόπιν της αριθ. 9/15.5.1987 
πράξεως τακτοποιήσεως του Π.Γ. Αμαρουσίου, που κυρώθηκε με την, 
Τ.Υ. 1252/30.6.1987 .απόφαση του Νομάρχη Ανατολικής Αττικής 
για τη ρυμοτομία και προσκύρωση τμημάτων οικοπέδου με τα στοιχεία 
5-6-2-1-5 εμβ. 98,70μ 2 και 1-2-3-4-1 εμβ. 41,50μ 2 , τα οποία φέρο¬ 
νται στην πιο πάνω πράξη στο όνομα των: 

1) Σπύρου Σωτ. Κουτσούκου, 2) Κων/νου Σωτ. Κουτσούκου, 3) Νι¬ 
κολάου Σωτ. Κουτσούκου, 4) Ειρήνης συζ. Μιχ. Γκάγκαρη το γένος 
Σωτ. Κουτσούκου και 5) Σοφίας χήρας Σωτ. Κουτσούκου, σε οικόπεδο 
των υποχρέων καταθετών, αποδοτέα σε όσους αναγνωρισθούν αρμο- 
δίως κατά Νόμο ως δικαιούχοι της αποζημιώσεως. 

Αθήνα, 26 Απριλίου 1988 
Ο Πληρεξούσιος Δικηγόρος 
ΕΛΕΥΘ. Γ. ΠΑΝΟΥΣΗΣ 

(Αριθ. διπλ. Δημ. Ταμείου Αμαρουσίου 3447443/88) 


( 16 ) 

Ειδοποίηση της γενομένης παρακατάθεσης ποσού αποζημίωσης λόγω 
προσκύρωσης οικοπεδικών τμημάτων ακινήτου στην οδό Πολυζωΐ- 
δου, πόλης και Δήμου Θεσσαλονίκης. 

Με τη 1494/1986 απόφαση του Πολυμελούς Πρωτοδικείου Θεσσα¬ 
λονίκης, που εκδόθηκε επί προσφυγής των: 

1) Φανής - Δεσποίνης συζ. Ανδρέα Λαμπράκη, το γένος Βασ. Βασι¬ 
λείου, κατοίκου Αθηνών. 

2) Αναστασίας χήρας Δημητρίου Βασιλείου. 

3) Νικολάου Βασιλείου του Δημητρίου-και 

4) Ευφημίας συζ. Θεοχ. Παναγιωτίδη το γένος Δημ. Βασιλείου, κα¬ 
τοίκων Θεσσαλονίκης, καθορίσθηκε τελεσίδικα, μετά την έκδοση και 
της 2055/1987 αποφάσεως του Εφετείου Θεσσαλονίκης στο ποσό 
των τριάντα πέντε χιλιάδων (35.000) δραχμών κατά τετραγωνικό 
μέτρο, η οριστική τιμή μονάδας αποζημίωσης, πλην άλλων και των 
παρακάτω οικοπεδικών τμημάτων που απαλλοτριώθηκαν αναγκα¬ 
στικά για την εφαρμογή του ρυμοτομικού σχεδίου της πόλης Θεσσα¬ 
λονίκης και τα οποία αναφέρονται στη 2051/1965 πράξη τακτο¬ 
ποίησης και αναλογισμού αποζημίωσής του Πολεοδομικού Γ ραφείου 
Θεσσαλονίκης, που κυρώθηκε με την 72375/1965 απόφαση Νο¬ 
μαρχίας Θεσσαλονίκης, με περιμετρικά στοιχεία 12-14-15-12 εμ- 
βαδού 18,30 τ.μ. και 16-17-18-16 εμβαδού 2,70 τ.μ. 

Τα οικοπεδικά αυτά τμήματα φερόμενα στην παραπάνω πράξη στο 
όνομα κληρονόμων Δημητρίου και Βασιλείου Βασιλείου προσκυρώ¬ 
θηκαν σε οικόπεδο που ανήκει κατά τα 5/6 εξ αδιαιρέτου συνολικά 
στους υπόχρεους προς αποζημίωση: 

1) Αγγελική σύζ. Μιχαήλ Πλιάγκα, 2) Μιχαήλ Γεωργίου Πλιάγκα, 
3) Γεώργιο Μιχαήλ Πλιάγκα, κατοίκων Θεσσαλονίκης και 4) την 
Ομόρρυθμη Εταιρεία «Μιχ. Πλιάγκας και Σία Ο.Ε.», που εδρεύει 
στη Θεσσαλονίκη. 

Η αποζημίωση αυτή ανερχόμενη στο ποσό των 612.500 δρχ., για το 
ποσοστό 5/6 των παραπάνω αναφερθέντων υποχρέων και αποδοτέα 
στους κατά νόμον αναγνωρισθησομένους δικαιούχους, κατατέθηκε 
από τους άνω υποχρέους: 

1) Αγγελική σύζ. Μιχ. Πλιάγκα, κατά ποσό 345.450 δρχ. 

2) Μιχαήλ Γεωργ. Πλιάγκα, κατά ποσό 122.500 δρχ. 

3) Γεώργιο Μιχ. Πλιάγκα, κατά ποσό 22.050 δρχ. και 

4) Τη «Μ. Πλιάγκας και Σία Ο.Ε.», κατά ποσό 122.500 δρχ., στο 
Υποκατάστημα του Ταμείου Παρακαταθηκών και Δανείων στη Θεσ¬ 
σαλονίκη και εκδόθηκε σχετικά το 417.334/18.4.1988 γραμμά¬ 
τιο σύστασης παρακαταθήκης αυτού, για το παραπάνω συνολικό 
ποσό 612.500 δρχ. 

Στη συνέχεια το άνω γραμμάτιο συστάσεως παρακαταθήκης κατατέ¬ 
θηκε στο Συμβολαιογράφο Θεσσαλονίκης Γ εώργιο Φ. Χατζηγρηγο- 
ρίου, για την οποία κατάθεση συντάχθηκε η 18443/21.4.1988 
πράξη καταθέσεως αυτού. 

Θεσσαλονίκη, 22 Απριλίου 1988 
Ο Πληρεξούσιος Δικηγόρος 
ΓΕΩΡΓΙΟΣ Β. ΑΝΑΓΝΩΣΤΟΠΟΥΛΟΣ 
(Αριθ. διπλοτύπου του 3ου Δημ. Ταμ. θεσ/νίκης 3150118/88) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






